b'\n_START_ARTICLE_\nMednarodni odbor za voja\xc5\xa1ki \xc5\xa1port\n_START_PARAGRAPH_\nMednarodni odbor za voja\xc5\xa1ki \xc5\xa1port (uradno francosko Conseil International du Sport Militaire; kratica CISM) je najvi\xc5\xa1je organizacijsko telo, ki organizira mednarodna tekmovanja med pripadniki oboro\xc5\xbeenih sil razli\xc4\x8dnih dr\xc5\xbeav, tako v voja\xc5\xa1kih kot navadnih \xc5\xa1portih.\n_START_SECTION_\nZgodovina\n_START_PARAGRAPH_\nCISM je bil uradno ustanovljen 18. februarja 1948, ko so Belgija, Danska, Francija, Luksemburg in Nizozemska organizirale prvo mednarodno sablja\xc5\xa1ko tekmovanje med pripadniki oboro\xc5\xbeenih sil._NEWLINE_Predhodnik dana\xc5\xa1njega odbora pa je bil \xc5\xa0portni odbor zavezni\xc5\xa1ki sil (angle\xc5\xa1ko Allied Forces Sports Council), ki je bil prvotno ustanovljen leta 1919 po koncu prve svetovne vojne, a je kmalu prenehal obstajati. Ponovno je bil ustanovljen leta 1946 po koncu druge svetovne vojne, a je tudi prenehal obstajati._NEWLINE_Dve leti pozneje so ustanovili CISM, pri \xc4\x8demer je projekt za\xc5\xbeivel. V 90. letih 20. stoletja je Mednarodni olimpijski odbor priznal CISM kot krovno \xc5\xa1portno organizacijo. Danes CISM zdru\xc5\xbeuje 127 dr\xc5\xbeav.'